Nogle føler skyld og skam: ”Hvorfor kan jeg ikke klare mosten, når andre kan”. Men ingen af os ved, hvordan vi reagerer på voldsomme begivenheder. Og vores reaktion kan også hænge sammen med andre begivenheder i livet.
Derfor er det vigtig for dig, der er kommet ud for en voldsom oplevelse, at du får oplevelsen bearbejdet ved at tale med nogen om det, måske dine nærmeste kolleger, din familie og dine nære venner.
Får du begyndende symptomer på PTSD, skal du gå til lægen, for det går ikke væk af sig selv. Det er vigtigt at huske, at symptomerne på PTSD kan opstå lang tid efter den traumatiserende begivenhed.